Öll rafföng sem markaðssett eru á Íslandi skulu uppfylla ákvæði varðandi efnainnihald sem fram koma í reglugerð um takmarkanir á notkun tiltekinna , hættulegra efna í raf - og rafeindabúnaði , nr. 630 / 2014 . Ofangreind reglugerð er byggð á tilskipun Evrópusambandsins um sama efni , 2011 / 65 / ESB ( RoHS * ) , og gilda því sömu reglur á Evrópska efnahagssvæðinu ( EES ) , sem samanstendur af Evrópusambandinu ( ESB ) , Íslandi , Liechtenstein og Noregi , um þau rafföng sem falla undir tilskipanir ESB og staðfestar hafa verið af sameiginlegu EES-nefndinni . Framleiðendur og / eða innflytjendur bera ábyrgð á að ákvæðum ofangreindrar reglugerðar sé fylgt . Faggiltar skoðunarstofur í umboði rafmagnsöryggissviðs Mannvirkjastofnunar sjá með virku markaðseftirliti til þess að rafföng uppfylli þau skilyrði sem sett eru í reglugerðinni . Í upplýsingaritinu „ Reglur um markaðssetningu raffanga “ er fyrst og fremst fjallað um rafföng sem falla undir LVD * * - og EMC * * * - tilskipanir ESB , en engu að síður eiga sömu reglur við varðandi RoHS , m.a. hvað varðar skyldur rekstraraðila ( framleiðenda , innflytjenda og dreifingaraðila ) , ESB-samræmisyfirlýsingu og CE-merkingu . Ritið er til leiðbeiningar framleiðendum , innflytjendum og öðrum söluaðilum , það er hvorki tæmandi né lagalega bindandi . * ) RoHS ( Restriction of Hazardous Substances ) Tilskipun Evrópuþingsins og ráðsins 2011 / 65 / ESB frá 8. júní 2011 um takmarkanir á notkun tiltekinna , hættulegra efna í raf - og rafeindabúnaði . * * ) LVD ( Low Voltage Directive ) Tilskipun Evrópuþingsins og ráðsins 2014 / 35 / ESB frá 26. febrúar 2014 um samræmingu laga aðildarríkjanna um að bjóða fram á markaði rafföng sem notuð eru innan ákveðinna spennumarka . * * * ) EMC ( Electro Magnetic Compatibility ) Tilskipun Evrópuþingsins og ráðsins 2014 / 30 / ESB frá 26. febrúar 2014 um samræmingu laga aðildarríkjanna varðandi rafsegulsamhæfi Nánari upplýsingar , reglugerð og tilskipun